**O B R A Z L O Ž E NJ E**

*-razloga i ciljeva donošenja Odluke o uvjetima i načinu držanja kućnih ljubimaca, načinu postupanja s napuštenim ili izgubljenim životinjama te divljim životinjama pronađenim izvan prirodnog staništa*

Zakon o zaštiti životinja (»Narodne novine« broj 102/17) je u članku 51. stavak 5. propisao da uvjete i način držanja kućnih ljubimaca propisuju općim aktima predstavnička tijela jedinice lokalne samouprave, dok je člankom 49. stavak 4. određeno da način postupanja s divljim životinjama pronađenim izvan prirodnog staništa propisuju općim aktima predstavnička tijela jedinica lokalne samouprave.

Novi Zakon o zaštiti životinja (NN broj 102/17) propisao je veće ovlasti i obveze komunalnog redara jedinice lokalne samouprave u pogledu zaštite kućnih ljubimaca te napuštenih ili izgubljenih životinja.

Stupanjem na snagu novog Zakona o zaštiti životinja ("Narodne novine" broj 102/17), potrebno je uskladiti ranije doneseni opći akt jedinice lokalne samouprave s novom zakonodavnom regulativom.

Cilj provođenja savjetovanja sa zainteresiranom javnošću je upoznavanje javnosti s predmetnom Odlukom te dobivanje mišljenja, primjedbi i prijedloga te eventualno prihvaćanje zakonitih i stručno utemeljenih mišljenja, primjedbi i prijedloga.